**JUDEŢUL SATU MARE**

## CONSILIUL JUDEŢEAN

## SERVICIUL MANAGEMENTUL RESURSELOR UMANE

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2025

**RAPORT DE SPECIALITATE**

**privind desemnarea reprezentanţilor Consiliului Judeţean Satu Mare**

**în Consiliul de Administraţie al Centrului Şcolar pentru Educaţie Incluzivă Satu Mare**

Centrul Şcolar pentru Educaţie Incluzivă Satu Mare, prin adresa nr. 1921/28.10.2024, înregistrată la Consiliul Judeţean Satu Mare cu nr. 23671/28.10.2024, solicită Consiliului Județean Satu Mare desemnarea a 2 reprezentanți înConsiliul de Administraţie al unității școlare de învățământ special integrat.

Potrivit art. 128 alin. (1) din Legea învăţământului preuniversitar nr.198/04.07.2023, unităţile de învăţământ preuniversitar de stat cu personalitate juridică, sunt conduse de consiliile de administraţie, de directori şi de directori adjuncţi, unde este cazul, iar în exercitarea atribuţiilor ce le revin, consiliile de administraţie şi directorii conlucrează și autorităţile administraţiei publice locale.

În unitățile de învățământ special de stat, consiliul de administrație este organul deliberativ de conducere și este constituit din 9 membri, așa cum este prevăzut la art.128 alin. (3) din lege: *“4 cadre didactice, inclusiv directorul, din care 1 reprezentant poate fi al personalului didactic auxiliar, preşedintele consiliului judeţean/Consiliului General al Municipiului Bucureşti sau un reprezentant al acestuia,* ***2 reprezentanţi ai consiliului judeţean****/2 reprezentanţi ai consiliului local al sectorului municipiului Bucureşti pe raza căruia se află unitatea de învăţământ, 2 reprezentanţi ai părinţilor. Directorul şi directorul adjunct sunt membri de drept ai consiliului de administraţie din cota aferentă cadrelor didactice din unitatea de învăţământ respectivă. Cvorumul de şedinţă este constituit în prezenţa a cel puţin 5 membri”*, iar în conformitate cu prevederile 128 alin. (17) din lege, reprezentanții consiliului județean în consiliul de administraţie nu pot avea calitatea de personal didactic de predare, de conducere, îndrumare şi control, personal didactic auxiliar sau administrativ în unitatea de învăţământ respectivă.

De asemenea, prin Ordinul ministrului educaţiei nr. 6223/04.09.2023 pentru aprobarea Metodologiei-cadru de organizare şi funcţionare a consiliilor de administraţie din unităţile de învăţământ preuniversitar, este reglementată componența consiliului de administrație din unitățile de învățământ special de stat, potrivit prevederilor art. 2, art. 3 alin. (1) și alin. (2), art. 4 alin. (3) și art. 6 alin. (2) cu trimitere la prevederile 6 alin. (1) lit. c) și d) din Capitolul II Constituirea consiliului de administrație, din Anexa-METODOLOGIE-CADRU de organizare şi funcţionare a consiliilor de administraţie din unităţile de învăţământ preuniversitar.

luând în considerare prevederile art. 13, ale art. 67 şi cele ale art. 102 din Regulamentul de organizare şi funcţionare a învăţământului special şi special integrat, aprobat prin Ordinul ministrului Educaţiei, Cercetării, Tineretului şi Sportului nr. 5573/2011,

în temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind desemnarea reprezentanţilor**

**Consiliului Judeţean Satu Mare în Consiliul de Administraţie al**

**Centrului Şcolar pentru Educaţie Incluzivă Satu Mare**

**ŞEF SERVICIU VIZAT JURIDIC,**

Bîja Tania Bodó Nicoleta

Red/Tehn. B.N. 5 ex.